**ΝΕΟΕΛΛΗΝΙΚΗ ΓΛΩΣΣΑ Γ΄ ΓΥΜΝΑΣΙΟΥ - ΕΝΟΤΗΤΑ 7η**

**ΔΕΥΤΕΡΕΥΟΥΣΕΣ ΑΠΟΤΕΛΕΣΜΑΤΙΚΕΣ Ή ΣΥΜΠΕΡΑΣΜΑΤΙΚΕΣ ΠΡΟΤΑΣΕΙΣ**

Εισάγονται με συμπερασματικούς συνδέσμους: **ώστε**, **που** ή με συμπερασματικές εκφράσεις: **ώστε να**, **που να**, **για να**, **έτσι που (να)** και δηλώνουν τις συνέπειες ή τα αποτελέσματα του γεγονότος της κύριας πρότασης.

**Λειτουργούν ως:** Επιρρηματικός προσδιορισμός του συμπεράσματος ή αποτελέσματος.

**Παραδείγματα:** Του δόθηκαν τόσο λίγες ευκαιρίες, **ώστε δεν μπόρεσε να κάνει τίποτα.**

Τα αυτοκίνητα πήγαιναν τόσο αργά, **που έμοιαζαν σταματημένα**.

***1.* Να γράψετε μία αποτελεσματική πρόταση μετά από τις ακόλουθες κύριες προτάσεις.**

1. Η καταστροφή του φυσικού περιβάλλοντος έχει φτάσει σε τέτοιο σημείο, .................................................................................................................................................................................

2. Είσαι πια αρκετά ώριμος, ..................................................................................................................................................................................

3. Είναι τόσο περίεργος, ..................................................................................................................................................................................

4. Δουλεύει τόσο πολύ, ..................................................................................................................................

5. Πέρασα τόσο ευχάριστα τις διακοπές μου στην Κρήτη, .............................................................

………………………………………………………………………………………………………………………………….

6. Πέρασε με κόκκινο, .......................................................................................................................................

***2.* Να μετατρέψετε την κύρια πρόταση σε αποτελεσματική και τη δευτερεύουσα αιτιολογική πρόταση σε κύρια.**

π.χ. Επειδή λυπήθηκε πολύ, έβαλε τα κλάματα. ►Λυπήθηκε πολύ, ώστε έβαλε τα κλάματα.

1. Είναι αδύνατη η κατάσβεση της πυρκαγιάς, διότι πήρε μεγάλες διαστάσεις.

......................................................................................................................................................................................

2. Έγινε αγνώριστος, επειδή άλλαξε πολύ.

......................................................................................................................................................................................

3. Αφού ήταν τόσο κουρασμένος, κοιμήθηκε αμέσως. ......................................................................................................................................................................................

4. Με πρόσβαλε, γιατί μου μίλησε με τέτοιο τρόπο. ......................................................................................................................................................................................

**ΔΕΥΤΕΡΕΥΟΥΣΕΣ ΕΝΑΝΤΙΩΜΑΤΙΚΕΣ ΠΡΟΤΑΣΕΙΣ**

***Εναντιωματικές προτάσεις***

**α. Εισάγονται** με τους αντιθετικούς συνδέσμους ή με άλλες λέξεις και (συνδεσμικές) εκφράσεις που χρησιμοποιούνται ως αντιθετικοί σύνδεσμοι: ***αν και, μολονότι, ενώ, μόλο που (παρόλο που), και που, και ας* κ.ά.**

**β. Φανερώνουν** εναντίωση, δηλαδή **ισχυρή αντίθεση** προς αυτό που δηλώνει η πρό­ταση που προσδιορίζεται και που το θεωρούμε πραγματικό

**γ. Λειτουργούν ως:** Επιρρηματικός προσδιορισμός της εναντίωσης

**ΠΑΡΑΔΕΙΓΜΑΤΑ**

1. Κάνει πολλή ζέστη, ***αν και*** *δεν ήρθε ακόμη το καλοκαίρι*

*2.* ***Μολονότι*** *μαζεύτηκαν πολλά σύννεφα,* δεν έβρεξε.

3. Κάποιοι παρουσιάζονται ως μεγάλοι καλλιτέχνες, ***ενώ*** *δεν έχουν ταλέντο.*

4. ***Μόλο που*** *είχε* πολλές υποχρεώσεις, τα έβγαζε πέρα με ένα μεροκάματο.

5. ***Και που***έκανες το δικό σου, δεν πέτυχες τίποτε.

6. «Εμείς θα ζήσουμε, ***κι ας*** *είμαστε φτωχοί».*

*7.* Έφυγαν για ταξίδι, ***και ας*** *μην ήταν καλός ο καιρός*

*-* Οι εναντιωματικές προτάσεις έχουν άρνηση **δε(ν).** Όταν εισάγονται με το *και ας,* η άρνηση είναι **μη(ν)** (βλ. στο παράδ. 7).

***1.* Να μετατρέψεις τις υπογραμμισμένες προτάσεις ή τους υπογραμμισμένους εμπρόθετους προσδιορισμούς σε εναντιωματικές προτάσεις.**

π.χ. Τον περίμενα πολλή ώρα, αλλά δεν ήρθε. ► Αν και τον περίμενα πολλή ώρα, δεν ήρθε.

1. Είχα πολλά χρόνια να τον δω και να του μιλήσω, εντούτοις τον αναγνώρισα αμέσως.

......................................................................................................................................................................................

2. Πόνεσε πολύ, αλλά δεν έβγαλε μιλιά. ......................................................................................................................................................................................

3. Περνούσα πολύ ωραία στο χωριό μου, ωστόσο έπρεπε να φύγω. ......................................................................................................................................................................................

4. Παρά τις αντιρρήσεις του τελικά συμφώνησε. ......................................................................................................................................................................................

5. Το έκανε παρά τη θέλησή του.

......................................................................................................................................................................................

6. Παρ’ όλα τα βάσανά του δε λύγισε. ......................................................................................................................................................................................

7. Τιμωρήθηκαν χωρίς να ευθύνονται γι’ αυτό που έγινε.

......................................................................................................................................................................................

***2. Να αντικαταστήσετε τους επιρρηματικούς προσδιορισμούς με εναντιωματικές προτάσεις:***

α. **Παρά** τα χρόνια του, ήταν ακμαίος

β. **Παρά** τις παρατηρήσεις μου, συνεχίζεις να ατακτείς

γ. Αυτό το έκανα **παρά** τη θέληση μου

δ. **Παρ'** όλα τα εκατομμύρια του κυκλοφορεί με ένα παμπάλαιο αυτοκίνητο

ε. **Παρά** τις αισιόδοξες προβλέψεις των μετεωρολόγων, έβρεχε όλη μέρα

***Παραχωρητικές προτάσεις***

- Μια κατηγορία εναντιωματικών προτάσεων είναι οι παραχωρητικές. Αυτές:

**α. Εισάγονται** με **τα: *και αν, και να, που να, ας... και.***

**β. Φανερώνουν** εναντίωση και ταυτόχρονα παραχώρηση. Η εναντίωση γίνεται προς αυτό που δηλώνει η πρόταση που προσδιορίζεται, το οποίο όμως δεν το θεωρούμε πραγματικό, αλλά ενδεχόμενο ή αδύνατο. Όσο για την παραχώρηση, δεί­χνει παραχώρηση του ομιλητή σ' αυτό που πιστεύει.

**ΠΑΡΑΔΕΙΓΜΑΤΑ**

1. ***Κι αν***ακόμα δε σε καλέσουν, εσύ είσαι ικανός να πας.

2. ***Και να*** *μη* με ειδοποιήσεις, εγώ θα σε περιμένω.

3. Δε θα περάσει το πείσμα σου, ***που να***χτυπιέσαι στο πάτωμα.

4. Έπρεπε να του γράψεις, **ας** ήταν και δυο λόγια

5. Υποθέτω ότι με ακούς, **κι ας** μη μου απαντάς.

• Οι παραχωρητικές προτάσεις έχουν άρνηση μη(ν) . Όταν όμως εισάγονται με το ***και αν****,* η άρνηση είναι δε(ν).

**• Διάκριση:** *αν και* (= εναντιωματικό) - *και αν* (=παραχωρητικό).

Οι δευτερεύουσες επιρρηματικές προτάσεις κανονικά χωρίζονται με κόμμα.

**Να συμπληρώσετε τα κενά με κύριες προτάσεις:**

α. Και να με είχες ενημερώσει,...................................................................................................................

β. Μόλο που είχα προετοιμαστεί καλά,................................................................................................

γ. .................................................................................................................. κι ας μην είμαστε πλούσιοι.

δ. ...................................................................................................................., αν και είναι ακόμη νωρίς.

ε. Αν και είχαμε πολλές βροχές,..............................................................................................................